Allt flug hjá WOW air hefur verið stöðvað . Í tilkynningu frá WOW air segir að félagið sé á „ lokametrunum “ með að klára fjárfestingu og fá nýjan eigendahóp að félaginu . „ WOW air er á lokametrunum að klára hlutafjáraukningu við nýjan eigendahóp á félaginu . Allt flug hefur verið stöðvað þangað til þeir samningar verða kláraðir . Nánari upplýsingar verða gefnar kl. 9 . Félagið þakkar farþegum fyrir stuðninginn og biðst velvirðingar á þeim óþægindum sem þetta veldur . “ Undanfarnar vikur hafa forsvarsmenn WOW air reynt að bjarga félaginu frá gjaldþroti , en kröfuhafar tóku það yfir á mánudag , að mestu leyti , en síðan þá hefur verið unnið að því með ráðgjöfum að fá nýja eigendur að félaginu . Auglýsing Fjárhagsstaða WOW air er í molum , eins og fram hefur komið , og þarf félagið á milljarða fjárinnspýtingu að halda til að geta orðið starfhæft til framtíðar . Rætt hefur verið um 40 milljónir Bandaríkjadala , eða um 5 milljarða króna , í þeim efnum , en ekki er útilokað að það þurfi hærri fjárhæðir til þess að tryggja rekstur félagsins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .